હવે બન્યું એવું કે ટિળકના વકીલ દાવરને સરકારે મુંબઈ હાઈ કોર્ટના જજ બનાવ્યા. અને આ જજ પાસે ટિળકનો કેસ ટ્રાન્સફર કર્યો. પચાસ હજાર રૂપિયા ભરનાર દ્વારકાદાસને સરકારે મુંબઈના શેરીફ બનાવ્યા. જસ્ટિસ દાવરે અપરાધી ટિળકને કાળાં પાણીની સજા ફરમાવી અને સજાના આ ઓર્ડર ઉપર કાનૂની રીતરસમ પ્રમાણે મુંબઈના શેરીફ તરીકે દ્વારકાદાસ ખીમજીએ સહી કરી. સમય કેવા કેવા ખેલ કરે છે એનું એનાથી ઉત્તમ ઉદાહરણ બીજું કયું હોઈ શકે?